KINNITATUD

 Paide Muusikakooli direktori 2.03.2016.a.

 käskkirjaga nr 10

PAIDE MUUSIKAKOOLI KODUKORD (õpilasele)

Õpilase õiguseks ja kohustuseks on:

* Kooli meeldiva miljöö huvides käitun teistega nii, nagu tahan, et minuga käitutakse.
* Suhtuda hoolikalt ja säästlikult kooli varasse (pillid, noodid, plaadid, noodipuldid, mööbel jne) ning kaaslaste asjadesse. Tekitatud materiaalne kahju tuleb hüvitada.
* Koolist puudumisel teatan õpetajale. Pikemaajalise puudumise korral toon arstitõendi.
* Ma ei hiline tundidesse, kuna minu õpetaja ootab mind ja jääksin olulistest teadmistest vaesemaks.
* Kõik töövahendid võtan alati kaasa, nende puudumine häirib õppetööd.
* Õpetaja ei saa anda täielikke teadmisi, kui ma ei valmistu tundideks. Täidan kõik kodused ülesanded ja jälgin tähelepanelikult õpetaja juhiseid. Pean meeles: pillimäng edeneb hästi kui ma iga päev hoolsalt harjutan!
* Riietun koolitööks sobivalt , puhtalt ja korralikult, pidulikel puhkudel ja kontsertidel pidulikult.
* Muusikakooli õpingute juurde kuulub tähtsa osana osalemine kontserditel nii esineja kui kuulajana. Kontserdi kuulajana pead teadma:
1. Hilinemise korral tuleb siseneda muusikapalade vahel ehk aplausi ajal ja teisi segamata leida endale istekoht.
2. Enne kontserdi algust tuleb välja lülitada mobiiltelefon.
3. Hea tava juurde kuulub esinejate tänamine aplausiga.
* Kasutan koolimajas vahetusjalatseid. Üleriided jäetakse garderoobi. Kool ei vastuta taskutesse jäetud esemete eest.
* Õpilaspäevikusse suhtun lugupidavalt,  sellesse kannan oma kodused ülesanded ja muu koolikorraldusliku informatsiooni, päevikusse kannab minu õpetaja  hinnangu minu tööle.
* Kõigi oma murede, soovide, ettepanekute ja küsimustega võin alati pöörduda erialaõpetaja, sekretäri või kooli direktori poole, sest ma tean, et siin koolis minuga alati arvestatakse

Muusikakooli õpetajad, õpilased ja töötajad on kõik üks muusikakooli pere ning ütlevad üksteisele „TERE!“